Voldemar Põlder

Voldemar Põlder (6. september 1897 Käina – 10. detsember 1984 Göteborg, Rootsi) oli Eesti politseinik.

Ta lõpetas 1926. aastal Politseikooli kõrgema klassi.

Voldemar Põlder oli õpetaja ja Väike-Lähtru kihelkonnakooli juhataja, osales Esimeses maailmasõjas ja Vabadussõjas Sõjaministeeriumis, 1922. aastal viidi üle politseisse. Ta oli Toompea malevkonna koosseisu pealik. 1944. aastal, kaotanud oma ainsa poja, põgenes Voldemar Põlder Rootsi. Ta oli Eesti Evangeeliumi Luteriusu Kiriku Lääne-Rootsi koguduse nõukogu liige, Göteborgi Põllumeeste Kogu ja Eesti Politseiametnike Kogu Rootsis esimees.

Ta suri 10. detsembril 1984 Göteborgis ning ta matusetalitus toimus 28. detsembril 1984 St. Olofi kabelis Kvibergi kalmistul.

Viited

Kirjandus 
Osvald Viirsoo. V. Põlder 75-aastane. Eesti Päevaleht, 6. september 1972, nr. 68, lk. 8.

Eesti politseinikud
Kaitseliidu Tallinna maleva liikmed
Eesti õpetajad
Göteborgi Põllumeeste Kogu poliitikud
Politseikooli vilistlased
Kotkaristi V klassi teenetemärgi kavalerid
Vabadussõja veteranid
Sündinud 1897
Surnud 1984